The North Face

The North Face — Amerikaning ochiq havoda dam olish va sport mashgʻulotlariga moʻljallangan ishlab chiqarish kompaniyasi. The North Face kompaniyasi turistlar, alpinistlar va togʻga koʻtariluvchilar uchun ustki kiyimlar, poyabzallar va shu kabi tovarlar ishlab chiqaradi. Kompaniya logotipiga 1966-yilda Yosemite National Parkdagi Half Domedan ilhomlangan holda alpinistlarga kerakli sport mahsulotlarini yetkazib berish maqsadida asos solingan. 1990-yillarning oxiriga kelib, kompaniya logotipi mahsulot ishlab chiqarish sohasini kengaytirib, faqatgina sportchilar uchun emas, balki kundalik turmush tarzida koʻcha-koʻyda kiyib yurish uchun ham moʻljallangan mahsulotlar yaratishga eʼtiborini qaratdi, 2000-yillardan boshlab logotip ostida koʻcha uslubidagi kiyimlar ishlab chiqarish ham boshlandi. 2000-yilda esa The North Face kompaniyasi VF korporatsiyasi tomonidan sotib olingan.

Tarixi 
The North Face kompaniyasiga 1966-yilda San Franciscoda Douglas Tompkins va uning rafiqasi Susie Tompkins tomonidan alpinistlar uchun togʻga chiqish mahsulotlari ishlab chiqarish maqsadida chakana savdo doʻkoni sifatida asos solingan. Oradan ikki yil oʻtib, kompaniya Kenneth "Hap" Klopp tomonidan sotib olingan.

The North Face kompaniyasi logotipi Yosemit National Parkda joylashgan Half Dome chizmasidan ilhomlangan holda yaratilgan.

2000-yilda The North Face kompaniyasi VF Corporation tomonidan 25,4 million AQSh dollariga sotib olinadi va kompaniya toʻliq egalik qilish huquqiga ega shoʻba korxonaga aylanadi.

Kompaniyaning shtab-kvartirasi dastab Kaliforniyaning Alameda shahrida joylashgan boʻlib, uning korporativ ukasi JanSport bir joyda joylashgan edi. 2020-yilda kompaniyaning bosh manzilgohi Kolorado shtatining Denver shahriga koʻchirildi.

Moda 
1997-yilga kelib, The North Face liboslarini sotib oluvchilar Nyu-York shahridagi rapperlar uchun changʻi, togʻga chiqish va boshqa ochiq havoda oʻtkaziladigan mashgʻulotlar uchun texnik kiyim ishlab chiqarishdan tashqari oʻz savdosini yanada kengaydi, ammo avvalgi ishlab chiqariladigan tovarlar kompaniya biznesining kichik bir qismi boʻlib qoldi.

2005-yilda Prince George okrugi, Marylandda The North Face brendi liboslarini kiyib yuruvchi shaxslar talonchilik ramzi hisoblanishgan. Shunga oʻxshash tendensiya yaʼni yosh bolalarning bezorilikka qoʻl urishlari yoki The North Face brendi kiyimlarini oʻgʻirlashlari koʻp kuzatila boshlangan[3].

Bahslar

South Butt 
2008-yil dekabr oyida The North Face kompaniyasi Amerika Qoʻshma Shtatlarining Missuri sharqiy okrugi sudiga The South Butt, uning asoschisi James A. Winkelmann Jr., firmaning marketingi va ishlab chiqarishi bilan shugʻullanuvchi kompaniyaga qarshi daʼvo arizasi bilan murojaat qildi. Daʼvoga koʻra The North Face savdo belgisi huquqlarining buzilganligini va kompaniya huquqlarini himoya qilish choralarini talab qildi. Ushbu sud ishi bo‘yicha mediatsiya tartibini belgilaganidan so‘ng taraflar 2010-yil 1-aprelda yopiq kelishuvga erishilgan, ammo 2012-yil oktabr oyida Winkelmann sudda otasi bilan birgalikda The North Face kompaniyasi bilan kelishuv bitimini buzganliklarini tan oladi va 65 000 AQSh dollari to‘lashga rozi bo‘ladi, keyinchalik bu miqdor har oyda 1 000 AQSh dollariga kamaytiriladi.

Vikipediya tahrirlari 
2019-yilning may oyida Braziliya The North Face marketing agentligi Leo Burnett Tailor Made qidiruv tizimi natijalarida maxfiy ravishda Vikipediyadagi ochiq yo‘nalishdagi dunyoga mashhur suratlarni The North Face kompaniyasi mahsulotlarini yanada ko‘zga ko‘rinarliroq ko‘rsatish maqsadida The North Face mahsulotlarini kiygan shaxslar aks etgan suratlarga almashtirganliklarini maʼlum qiladi. Ommaviy axborot vositalarida keng tarqalgan ushbu vaziyat va Wikimedia Foundation tanqididan soʻng bu vaziyat uchun The North Face kompaniya nomidan uzr soʻraydi va mahsulot suratlarini joylashtirish bekor qilinadi.

Hisob maʼlumotlarini toʻldirish hujumi 
The North Face vebsaytiga hisob maʼlumotlarini toʻldirish hujumi 2022-yil 26-iyulda boshlangan. Biroq vebsayt maʼmurlari 11-avgust kuni bir „gʻayrioddiy faoliyat“ni aniqlaydilar va bu ishlarni 19-avgustga qadar toʻxtatishga muvaffaq boʻlishadi. Ush bu holat natijasida 194 905 mijoz hisoblari noqonuniy ravishda buzilgani aniqlangan.

Havolalar 
 VF Corporation
 Biography of Hap Klopp, founder of The North Face (archived)

Manbalar